CELEX: 62013TN0083
Language: fi
Date: 2013-02-11 00:00:00
Title: Asia T-83/13 P: Valitus, jonka BS on tehnyt 11.2.2013 virkamiestuomioistuimen asiassa F-90/11, BS v. Euroopan komissio, 12.2.2012 antamasta tuomiosta

6.4.2013   
            
            
               FI
            
            
               Euroopan unionin virallinen lehti
            
            
               C 101/29
            
         Valitus, jonka BS on tehnyt 11.2.2013 virkamiestuomioistuimen asiassa F-90/11, BS v. Euroopan komissio, 12.2.2012 antamasta tuomiosta
   (Asia T-83/13 P)
   2013/C 101/58
   Oikeudenkäyntikieli: italia
   
      Asianosaiset
   
   
      Valittaja: BS (Messina, Italia) (edustaja: asianajaja C. Pollicino)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               ottamaan valituksen tutkittavaksi ja toteamaan, että se on perusteltu
            
         
               —
            
            
               kumoamaan valituksenalaisen tuomion
            
         
               —
            
            
               vahvistamaan, että Euroopan yhteisöjen virkamiesten tapaturma- ja ammattitautivakuutuksesta annetut yhteiset määräykset kattavat ”koko ihosysteemin” eivätkä pelkästään ”ihon syviä palohaavoja ja ihon patologista arpeutumista”
            
         
               —
            
            
               määräämään, että muodostetaan uusi lääketieteellinen komitea, jonka tehtävänä on tutkia valittajan tapaus uudelleen
            
         
               —
            
            
               velvoittamaan komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Ensimmäinen valitusperuste koskee tuomiota, jolla hylättiin suora kanne, jossa vaadittiin pääasiallisesti sen päätöksen kumoamista, jolla nimittävä viranomainen päätti Euroopan unionin virkamiesten henkilöstösääntöjen 73 artiklan mukaisen menettelyn todeten, ettei kantajaan kohdistunut pahoinpitely vahingoittanut häntä fyysisesti tai psyykkisesti.
   Valituksensa tueksi valittaja vetoaa kahteen valitusperusteeseen.
   
               1)
            
            
               Ensimmäinen valitusperuste, joka perustuu tapaturma- ja ammattitautivakuutuksesta annettujen yhteisten määräysten 22 artiklan 3 kohdan rikkomiseen.
               
                           —
                        
                        
                           Tältä osin todetaan, että lääketieteellinen komitea ei ole tehnyt päätöstä kollegiaalisessa menettelyssä, minkä lisäksi se ei ole todennut toimivaltansa puuttumista kohdattuaan oikeudellisen ongelman.
                        
                     
         
               2)
            
            
               Toinen valitusperuste, joka perustuu siihen, että työkyvyttömyyden lääketieteellistä arviointia koskevan eurooppalaisen viitetaulukon 73 artiklaa on rikottu.
               
                           —
                        
                        
                           Kantajan mukaan virkamiestuomioistuin on valituksenalaisella tuomiollaan hylännyt kanteen esittämättä pyydettyä ja täsmällistä tulkintaa siitä, kattavatko yhteiset määräykset koko ihosysteemin vai pelkästään ihon syvät palohaavat ja ihon patologisen arpeutumisen.